  Туспуктэм: Григорий Фомин Наталия Сильвестрова Удмуртиысь этнотуризм мукет улсвылъёсын улӥсьёслы тунсыко потэ. Тужгес но трос куноос Москваысь, Санкт-Петербургысь но Екатеринбургысь вуо. Со сярысь журналистъёслы элькунысь туризмъя агентстволэн кивалтӥсез Юлия Бадаш ивортӥз. Этнотуризмен тунсыкъяськисьёс пӧлын «Лудорвай» музей-заповедник туж тодмо луэ. Туэ ыны ар ӵоже отчы 52 сюрс адями ветлӥз. Озьы ик куноос Юкменск ёросысь «Тылыс» туризм огъетэ шутэтскыны, Кияса ёросысь Уддядие удмуртъёслэн вашкала сям-йылолъёсынызы тодматскыны вуыло. « Та интыосын йӧскалык лулчеберетэн куаныны луэ. Вань ужрадъёсты отын туж мылкыдо радъяло » Юлия Бадаш, Удмуртиысь туризмъя агентстволэн кивалтӥсез Уно калык Шаркан ёросысь Быгы гуртэ вуэ, «Быг-Быг» фестивале пыриське. 2024-тӥ арын арын эшшо но трос кунолосты возьмало, малы ке шуоно ӵапак отын Гербер элькун шулдыръяськон ортчоз. Тодэ вайытом, 2023-тӥ арын ӝыны ар ӵоже Удмуртие 623 сюрс туристъёс вуылӥзы. Тегъёс: Туризм Удмуртиысьтуризм йӧскалыклулчеберет Удмуртия  